ไฟแนนซ์ทูเดย์
ถ้าคุณเป็นต้นตำรับแม้จะมีใครลอกเลียนแบบ ถ้าคุณมีดีคุณก็ย่อมเป็นต้นตำรับ
19 ก.ย. 2554

โดย... ต้นกล้า
...ถ้าคุณเป็นต้นตำรับแม้จะมีใครลอกเลียนแบบ ถ้าคุณมีดีคุณก็ย่อมเป็นต้นตำรับ
...วิถีการทำงานในฐานะแบงเกอร์ ต้องยอมรับว่า บุญทักษ์ หวังเจริญ ประธานเจ้าหน้าที่บริหาร ธนาคารทหารไทย คือหนึ่งในต้นตำรับของการทำงานแบบมืออาชีพ หลายคนอาจไม่รู้ว่า บุญทักษ์ คือหนึ่งในผู้ผลักดันแนวคิดว่า ผู้กู้แต่ละรายต้องได้ดอกเบี้ยที่เปรียบเสมือนต้นทุนในการทำธุรกิจที่แตกต่างกันตามความเสี่ยง ไม่ใช่ได้เหมือนกัน เขาลงลึกไปขนาดสร้างแบบอย่างในธุรกิจ




ให้เห็นได้ว่า ลูกหนี้ที่ดีต้องได้ดี ดอกเบี้ยที่แบงก์คิดต้องถูกกว่าลูกหนี้ไม่ดี ที่ไม่หนีถึงมีฉันก็ไม่จ่าย ระบบนี้ถูกสร้างขึ้นมาตั้งแต่อยู่กสิกรไทย ซึ่งต่อมาก็มีการสร้างบาลานซ์ สกอร์การ์ด ขึ้นมาใช้
...โปรดจับตาไว้ใน 3-4 เดือนข้างหน้านี้ ทีเอ็มบีแบงก์จะขยับตัวอีกระลอก ด้วยการสร้างจิตสำนึกให้พนักงานตระหนักว่า เราจะต้องมอบสิ่งที่ดีที่สุดให้แก่ลูกค้าซึ่งเป็นคนสำคัญ งานนี้ บุญทักษ์ทุ่มเทสุดกำลังด้วยการเดินทางพูดคุยกับพนักงานสาขา 46 ครั้งทั่วประเทศ เพื่อให้เข้าใจและเห็นภาพเดียวกัน เพื่อสร้างบริการที่ดีที่สุดให้กับลูกค้าแต่ละราย งานนี้ บุญทักษ์รับรองต้องแตกต่างกับแบงก์อื่นแน่นอน 
...ระทึกกันทั้งบอร์ด บริษัท การบินไทย เมื่อตะหานหย่ายอยากโละบอร์ดรักคุณเท่าฟ้า จึงส่งมือไม้ไปเจรจา ปรากฏว่า บอร์ดที่เป็นข้าราชการเกษียณยอมลาออกไปหลายคน ไล่จาก สุรชัย ธารสิทธิ์พงษ์ อดีตปลัดกระทรวงคมนาคม ชัยศักดิ์ อังค์สุวรรณ อดีตรองปลัดคมนาคม สถิตย์ ลิ่มพงศ์พันธุ์ อดีตปลัดคลัง ที่ตะหานหน้าแตกหมอไม่รับเย็บ คือมาร้องขอให้ 2 หน่อเขียนใบลาออกจากบอร์ดโดยให้มีผล 1 ต.ค.นี้ด้วย หนึ่งคือ ธีรศักดิ์ สุวรรณยศ กะ วราห์ สุจริตกุล แต่ปรากฏว่า นายใหญ่จอมบงการ บอกให้เปลี่ยนโผด่วนเด่วนี้ โน่นคนที่ควรให้ออกจากบอร์ดกลายเป็น เสี่ยเตาบรรยง พงษ์พานิช ประธานกรรมการ บล.ภัทร โน่น เหตุผลเพราะเป็น เฟรนด์ออฟกรณ์ แอนด์ วิโรจน์ ส่วนธีรศักดิ์ กะ วราห์ นั้นให้อยู่ต่อไปจะได้คะคานกับคนเก่งของการบินไทย